CELEX: 62020TN0188
Language: hr
Date: 2020-03-26 00:00:00
Title: Predmet T-188/20: Tužba podnesena 26. ožujka 2020. – Close i Cegelec protiv Parlamenta

10.8.2020   
            
            
               HR
            
            
               Službeni list Europske unije
            
            
               C 262/27
            
         
      Tužba podnesena 26. ožujka 2020. – Close i Cegelec protiv Parlamenta
      (Predmet T-188/20)
      (2020/C 262/37)
      Jezik postupka: francuski
      
         Stranke
      
      
         Tužitelji: SA Close (Harzé-Aywaille, Belgija) i Cegelec (Bruxelles; Belgija) (zastupnici: J. Rikkers i J. Teheux, odvjetnici)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  privremeno naloži Europskoj uniji koju zastupa Europski parlament plaćanje naknade procijenjene na 3 906 043 eura uvećano za kamate utvrđene po zakonskoj stopi od nastanka štete, odnosno 27. ožujka 2015.;
               
            
                  —
               
               
                  prije presude, tužitelji traže da se prekine postupak do donošenja presude Suda u predmetu broj C-447/19 o kojem se trenutno odlučuje i, u slučaju potrebe, presude Općeg suda ako mu se predmet vrati na ponovno suđenje;
               
            
                  —
               
               
                  o troškovima odluči naknadno.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu da ako žalba kojom se traži ukidanje presude od 9. travnja 2019. (predmet C-447/19, Close i Cegelec/Parlament) bude prihvaćena, što bi dovelo do poništenja odluke, koju je 19. ožujka 2015. donio Parlament, o dodjeli ugovora o javnoj nabavi radova u vezi s projektom „proširenja i obnove zgrade Konrad Adenauer u Luxembourgu”, grupa radova br. 73 (energetsko postrojenje), referentni broj INLO-D-UPIL-T-14-AO4, privremenom udruženju ENERGIE-KAD (koje se sastoji od društava MERSCH i SCHMITZ PRODUCTION SARL te ENERGOLUX S.A) i vezano uz to, o neprihvaćanju ponude tužiteljâ, iz toga bi proizišlo da, s jedne strane, privremeno udruženje ENERGIE-KAD nije moglo biti odabrano i, s druge strane, da se ugovor trebao dodijeliti tužiteljima jer su oni podnijeli nižu ponudu, s obzirom na to da se dodjela temelji isključivo na kriteriju cijene. Pretrpljena šteta se privremeno procjenjuje na 10 % iznosa njihove ponude.